Z A P I S N I K
7. sjednice Vijeća Mjesnog odbora Gračani,
održane 20. prosinca 2021.
u objektu MS Gračani, Isce 15, sa početkom u 17:30 sati

NAZOČNI ČLANOVI VIJEĆA: Mirjana Štengl, Lucija Klarić, Tomislav Čegelj, Mladen Sabljić, Ines Udodovsky, Zdenka Novak, Luka Perić

Predsjedava: Mirjana Štengl, predsjednica Vijeća.

Zapisnik vodi: Lucija Klarić, potpredsjednica Vijeća.

Predsjednica konstatira da su prisutni svi članovi Vijeće, što znači da Vijeće može pravovaljano odlučivati, te otvara 7. sjednicu Vijeća Mjesnog odbora Gračani.

Jednoglasno na prijedlog predsjednice Vijeće usvaja se 

DNEVNI RED

1. Usvajanje zapisnika 6. sjednice MO Gračani
2. Izvještaj sa obilaska Medveščina
3. Problematika stanovnika ulice Medveščina - rasprava
4. Molba za uvođenjem osvjetljenja na stepenicama - Gračanska cesta između kbr.15 i 17 
5. Akcija solidarnosti CRVENOG KRIŽA
6. Tekuća problematika
7. Pitanja, prijedlozi i obavijesti

Ad. 1. Usvajanje zapisnika 6.sjednice MO Gračani
Jednoglasno se usvaja zapisnik 6.sjednice MO Gračani.

Ad. 2. Izvještaj sa obilaska Medveščina
Predsjednica informira Vijeće da je stupila u kontakt sa stanovnicima Medveščine i da će od stanovnika preuzeti cjelokupnu dokumentaciju problematike koju su prikupljali tijekom 10 godina. Nakon toga planira se detaljna analiza prikupljenih podataka te će MO preusmjeriti molbe građana nadležnim gradskim institucijama i firmama. 

Ad. 3. Problematika stanovnika ulice Medveščina - rasprava
Predsjednica obavještava Vijeće o mnogobrojnim problematikama s kojima se suočavaju stanovnici Medveščine. Između ostalog upozorava na zatrpavanje javnog potoka nepropisno odloženim otpadom i na ilegalno navažanje smeća na privatne i javne površine u ulici čime se direktno narušava kvaliteta okoliša, ali i javni mir i tišina zbog strojeva koji operiraju.
Također, upozorava i da su u ulici Medveščina prisutni i prometni problemi te da bi se cesta trebala učiniti jednosmjernom, s pitanjem za nadležne prometne stručnjake da riješe u kojem smjeru cesta trebala ići. Pored toga, za pješački promet stanovnici Medveščine smatraju da bi se trebale uvesti stepenice koje će spajati Medveščinu s Bliznecom.

Ad. 4. Molba za uvođenjem osvjetljenja na stepenicama - Gračanska cesta između kbr.15 i 17 
Zaprimljena molba za uvođenjem javne rasvjete na stepenicama na Gračanskoj cesti između kućnog broja 15 i 17 je proslijeđena kao zahtjev prema mjesnoj samoupravi te se iščekuje ishod zahtjeva.

Ad. 5. Akcija solidarnosti Crvenog križa
Provedena ja humanitarna akcija u suradnji s organizacijom Crvenog križa u kojoj su sudjelovali vijećnici Luka Perić (vijećnik MO Gračani) i Luka Maloča (vijećnik gradske četvrti). Akciju je koordinirala Mirjana Štengl, predsjednica MO Gračani.

Ad. 6. Tekuća problematika
Vijeće je zaprimilo zahtjeve za korištenje prostora mjesne samouprave u Gračanima od sljedećih tijela: Falaček Prigorje, HSS Gradske četvrti Podsljeme i Udruga Ljudsko dostojanstvo. Svi navedeni i prethodni su korisnici prostora MS te se Vijeće jednoglasno slaže da se svima odobri nastavak korištenja istih.

Ad. 7. Pitanja, prijedlozi i obavijesti
Sljedeća sjednica VMO najavljuje se iza 20.1.2022.godine. Vijeće nema dodatnih pitanja, prijedloga i/ili obavijesti te se time zaključuje 7. sjednica VMO Gračani.

Klasa: 026-02/21-002/2304
Urbroj: 251-06-11-201-21-2
U Zagrebu, 20. prosinca 2021.

Sastanak vijeća završava u 18:30 sati.

Zapisnik sastavila: 							Predsjednica
Lucija Klarić					           Vijeća Mjesnog odbora Gračani:
                                   				       Mirjana Štengl